หากพูดถึงชาบูมันกุ้งแล้วใครๆก็จะนึกถึงร้าน มานีมีหม้อ แต่ในย่านรามคำแหงนี้ก็มีร้านสุกี้มันกุ้งเปิดใหม่ให้ได้ลองชิมเหมือนกันที่ร้าน หน้าหม้อไท ครับ ^^
โดยร้านนี้เป็นร้านที่แยกมาจากตัวมานีมีหม้อ สูตรและเมนูอาหารต่างๆแทบจะเหมือนกัน 100% เลย นับว่าเป็นทางเลือกของคนแถบนี้เลยทีเดียว
นิวคุงรู้จักร้านนี้ได้เพราะเว็บดีลครับ 555+ ซื้อแล้วเลยลองตามไปกินเลย ร้านจะอยู่ที่ชั้น 2 ของห้าง Pure Place ครับ
เข้าไปในร้านแล้วจะกว้างและสะอาด แอร์เย็นกลางๆ พนักงานบริการดีมาก อาหารได้ไวทันใจดี

เมนูของกินที่ร้านก็จะเน้นไปที่เมนูสุกี้ครับ ราคาของสดใส่หม้อนั้นก็จะอยู่ที่ราวๆ 35-50 บาทเป็นส่วนมาก ส่วนผักก็ 10 กว่าบาทเท่านั้น

วันนี้นิวคุงก็ได้เอา Voucher ที่ซื้อมาไปแลกเป็นชุดเซ็ตตามรูปนี้เลยครับ ^^
เอาของทุกอย่างใส่หม้อแล้วต้มๆกินแล้ว น้ำซุปในหม้อนั้นจะมีรสชาติที่หวานอร่อยแบบกลมกล่อมมาก เป็นรสที่หวานมันอร่อยได้รสมันกุ้งหวานๆ ซดกินเปล่าๆได้อร่อยเพลินๆเลย
ผักทุกอย่างในชุดก็มีความสดใหม่ ต้มแล้วได้รสหวานอร่อยในตัว เนื้อหมูเป็นหมูสไลด์แล่บางๆ ไม่เหนียวทานง่าย
กุ้งและปลาหมึกมีขนาดกลางค่อนไปทางเล็ก แต่มีความสดใหม่ กินแล้วหวานอร่อยไม่เหม็นคาว และลูกชิ้นต่างๆต้อมกินแล้วก็เด้งอร่อยหวานๆดี
และน้ำจิ้มสูตรของร้านต้องผสมกัน 2 แบบ ให้รสหวานเข้มแฝงเผ็ดเล็กน้อย ช่วยชูรสชาติในมื้อนี้ให้อร่อยขึ้นมาได้เยอะเลย ^^

สรุปโดยรวม (เต็ม 10)
ให้ 8 คะแนน รสชาติโดยรวมๆแล้วอร่อยใช้ได้เลยครับ น้ำซุปมันกุ้งหวานอร่อยดี (แต่ซุปหวานน้อยกว่าอีกร้านไปหน่อยครับ) เป็นทางเลือกทีดีสำหรับคนในย่านนี้เลยครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  8 / 12 / 57
